Kramer (bend)
Kramer je niški muzički sastav s dužim istorijatom, ali i diskontinuiranim tokom karijere. Započeli su sa radom 1989. godine, i za kratko vreme uspeli su da steknu status jednog od najznačajnijih niških bendova. Njihov hard rock bivao je svuda veoma dobro prihvaćen gde god su nastupali

Kramer su 1995. objavili svoj prvi album naziva „U mojim mislima“, koji je urađen u renomiranom beogradskom „Kazablanka“ studiju. Umesto da stvari većom brzinom krenu u afirmativnom smislu napred, grupu napušta voklani solista benda. Nedugo zatim, Kramer okončavaju ovu fazu rada.

Ipak, 2014. godine dolazi do reuniona postave, koju brojni poklonici grupe ne zaboravljajući na njihov raniji background, s oduševljenjem prihvataju. Koncertni nastupi pokazuju da su Kramer i dalje važan niški adut kada je reč o melodic rock/hard rock i 80’s hard rock tendencijama ne samo u gradskom i regionalnom okruženju. Decembra 2017. njihov drugi album sa 8 songova naziva „Hiljadu pitanja“, koji je sniman i produciran u FatCat studiju, izlazi za „R’n’r Records“.

2022. godine u novoj postavi rade na trecem albumu ...

Članovi 
Kramer čine:

Postava 1994.

Dejan Najdanović Najda (vokal)
 Vladica Mitić Vaki (gitara)
 Aleksandar Ristić Rista (klavijature)
 Miodrag Plavšić Miki (bas)
 Dejan Anđelković Bocko (bubnjevi)

Postava 2017.

 Srđan Vučković Vučko (vokal)
 Darko Đorđević Džoni (gitara)
 Danilo Obradović Trša (gitara)
 Goran Bogićević Blacky (klavijature)
 Miodrag Plavšić Miki (bas)
 Dejan Anđelković Kramer (bubnjevi)

Postava 2019.

Milos Arandjelović (vokal)
 Vuk Marinić (gitara)
 Stevan Stevanović (gitara)
 Mateja Stošić (klavijature)
 Petar Plavšić (bas)
 Dejan Kramer (bubnjevi)
Postava 2022.

 Miloš Arandjelović (vokal)
 Stefan Potic (gitara)
 Mateja Stošić (klavijature)
 Saša Veselić (bas)
 Dejan Kramer (bubnjevi)

Albumi 
 U mojim mislima (1995)
 Hiljadu pitanja (2017)
 Live in Nis, 30 godina KRAMER-a  /bootleg/ (2021)

Nastanci 1989.
Srpske muzičke grupe
Niš